जिप के कल तक भरे जाएंगे नामांकन
अम्बाला सिटी| पंचायतचुनाव के प्रथम चरण में साहा और बराड़ा विकास खंड से संबंधित पंचायत समिति सदस्य, सरपंच और पंच पदों के लिए 29 दिसंबर बाद दोपहर 3 बजे तक नामांकन पत्र दाखिल किए जा सकते हैं। इसके अलावा जिला परिषद के सभी वार्डों के लिए भी नामांकन पत्र दाखिल करने की अंतिम तिथि 29 दिसंबर है।
डीसी एवं जिला निर्वाचन अधिकारी अशोक सांगवान ने बताया कि 29 दिसंबर तक प्राप्त होने वाले नामांकन पत्रों की जांच 30 दिसंबर को प्रात: 10 बजे से आरंभ की जाएगी। इच्छुक उम्मीदवार 1 जनवरी को बाद दोपहर 3 बजे तक नामांकन पत्र वापस ले सकते हैं और इसी दिन 3 बजे के बाद शेष प्रत्याशियों को चुनाव चिह्न जारी किए जाएंगे।
30 दिसंबर से दूसरे चरण के नामांकन की प्रक्रिया
डीसीने बताया कि अम्बाला प्रथम और अम्बाला द्वितीय विकास खंड में दूसरे चरण में मतदान होंगे। इस चरण के लिए पंचायत समिति, सरपंच और पंच पदों के लिए इच्छुक उम्मीदवार 30 दिसंबर से 4 जनवरी तक नामांकन पत्र दाखिल कर सकते हैं। 4 जनवरी तक दूसरे चरण के तहत प्राप्त होने वाले नामांकन पत्रों की जांच 5 जनवरी को प्रात: 10 बजे से आरंभ होगी। नामांकन दाखिल करने वाले प्रत्याशी 7 जनवरी को बाद दोपहर 3 बजे तक नामांकन पत्र वापस ले सकते हैं। इसी दिन 3 बजे के बाद शेष प्रत्याशियों को चुनाव चिह्न जारी किए जाएंगे। दूसरे चरण का मतदान 17 जनवरी को प्रात: 7.30 से सायं 4 बजे तक करवाया जाएगा।
मतदाताओं को रिश्वत देना भी संहिता का उल्लंघन
किसीचुनावी सभा में गड़बड़ी करना या बाधा डालना, मतदान के दिन और उसके एक दिन पूर्व सार्वजनिक सभा करना, मतदाताओं को रिश्वत या किसी प्रकार का पारितोषिक देना, मतदान केन्द्र के 100 मीटर के अंदर किसी प्रकार का चुनाव प्रचार करना या मत संयाचना करना, मतदाताओं को मतदान केंद्र तक लाने या ले जाने के लिए वाहनों का प्रयोग करना, मतदान केंद्र में या उसके आसपास गलत आचरण करना या मतदान केंद्र के अधिकारियों के कार्य में बाधा डालना, मतदाताओं का प्रतिरूपण करने अर्थात गलत नाम से मतदान का प्रयास करना, मतदान के दो दिन पूर्व से लेकर मतदान के दिन तक शराब खरीदना या परोसना अथवा वितरित करना भी अपराध की श्रेणी में आते हैं।
hin_Deva hin_Deva hin_Deva hin_Deva hin_Deva hin_Deva hin_Deva